Reynaldo A. Duque

Ni Reynaldo Arquero Duque (naipasngay idi Oktubre 29, 1945-Abril 8, 2013), ket maysa a multilingual a mannurat nga Ilokano (agsursurat iti tallo a pagsasao: Iloko, Filipino, ken Ingles). Isu ti sigud a hepe-nga-editor ti Liwayway, ti kangrunaan a linawas a (Tagalog) a magasin iti Filipinas. Maysa a piktionista, nobelista, mannaniw, dramaturgo, scriptwriter iti radio/TV/movie, editor, ken agipatpatarus.

Maysa a premiado a mannurat, mairaman kadagiti adu a pammadayaw a naawatna ti Pammadayaw a  Hall of Fame ti Palanca a naited kenkuana idi 2003 gapu iti panangabakna iti lima nga umuna a gunggona iti prestihioso a Pammadayaw a Palanca

Naipasngay ken dimmakkel ni Duque iti Bagani Ubbog, Candon, Ilocos Sur.

Obra
 Novela: "Saanen"(1972), "Aloha Nui Loa" (1972), "Lumahai" (1973), "Sika Amin Dagitoy" (1974), "Dagiti Asin ti Lasag" (1975), "Lakay Lazaro Arquero: Balikbayan" (1986), "Centerly, Manong!" (1986),  "Angkel Sam" (), "Mga Tinapay sa Ibabaw ng Tubig" ()

 Ababa a sarita: "Bagani Ubbog," "Apokalipsis iti Balay a Tisa," "Naidumduma ni Apong Isis" Dagiti Timek iti Kannag," "Ti Dalan nga Agpa-Kalimugtong," "Ang mga Gamu-gamo sa Lampara ni Julio Madarang," "Colorum," "Apo Lakay," "Ysabelo," "Leon, 15"

Drama: "Ang mga Tattoo ni Emmanuel Resurrecion," "Kabsat"

Pammadayaw
 Cultural Center of the Philippines (CCP) Writing Grants 
 Pammadayaw a Palanca
 Talaang Ginto-Gantimpalang Collantes
 Centennial Literary Awards
 Pedro Bucaneg Award
 Gov. Roque Ablan Awards for Iloko Literature (GRAAFIL)

Kategoria:1945 a pannakaipasngay‏‎
Kategoria:2013 nga ipupusay
Kategoria:Dagiti mannurat manipud iti Filipinas
Kategoria:Dagiti mannurat iti pagsasao nga Ilokano
Kategoria:Dagiti nangunggunaan ti Pammadayaw a Palanca
Kategoria:Dagiti mannurat iti pagsasao a Tagalog
Kategoria:Tattao nga Ilokano